REPUBLIKA HRVATSKA

KRAPINSKO - ZAGORSKA ŽUPANIJA

OPĆINA JESENJE

**OSNOVNA ŠKOLA GORNJE JESENJE**

Gornje Jesenje 78, Gornje Jesenje

**OBRAZLOŽENJE I. IZMJENE FINANCIJSKOG PLANA OSNOVNE ŠKOLE GORNJE JESENJE U 2023. GODINI**

Prema članku 46. Zakona o proračunu (NN 144/21) i uputama Krapinsko-zagorske županije od 16. svibnja 2023., Osnovna škola Gornje Jesenje izvršila je I. izmjenu financijskog plana u 2023.godini.

Prema financijskom planu za 2023. godinu donesenog na sjednici Školskog odbora 11. studenog 2022. godine, planirani su prihodi u iznosu od 532.100 eura, a rashodi 535.740 eura, razliku čini predviđeni višak sredstava u iznosu od 3.640 eura. I. izmjenom financijskog plana prihodi i rashodi povećani su za 10%, odnosno prihodi su planirani u iznosu od 587.151 dok su rashodi planirani u iznosu od 590.415 eura. Razliku planiranih prihoda i rashoda u I. izmjeni financijskog plana čini višak sredstava u iznosu 3.264 eura iz prethodne godine koji je prema završnom financijskom izvještaju prenesen iz 2022. godine u 2023. godinu za podmirenje rashoda poslovanja.

**Opći i posebni dio**

*Prihodi i rashodi poslovanja*

1.1.Opći prihodi i primici. Izvorna su sredstva Krapinsko-zagorske županije za financiranje projekata Zalogajček, Školske sheme, Građanski odgoj i e-tehničar, zimske i proljetne radionice, županijska natjecanja učenika, te za ostale hitne intervencije. U sklopu projekta Školske sheme sredstva su u izvornom planu planirana u iznosu od 1.330 eura, dok su I. izmjenom planirana u iznosu od 1.500 eura, što čini povećanje za 170 eura. Županijska natjecanja učenika planirana u iznosu od 330 eura, a ostvarena u iznosu od 382 eura za realizaciju troškova prijevoza, dnevnica jer je škola bila domaćin županijskog natjecanja iz njemačkog jezika. U izvornom planu sredstva su planirana samo za proljetne radionice učenika u iznosu od 160 eura, a I. izmjenom plana sredstva su povećana za 60 eura zbog realizacije i zimskim radionica za učenike te su planirana u ukupnom iznosu od 220 eura. Ostvaren je višak sredstava za građanski odgoj u iznosu od 55 eura zbog obračuna i isplate u tekućoj godini, koji se odnosio na prošlu godinu, a nije isplaćen zbog godišnjeg obračuna poreza na dohodak, a ostao je nepromijenjen iznos 460 eura. Sredstva za e-tehničara ostala su nepromijenjena u iznosu od 770 eura, kao i sredstva za projekt Zalogajček 1.140 eura, sredstva za projekt Školske sheme u izvornom planu planirana su u iznosu od 1.330 eura dok su u I. izmjeni povećana na 1.500 eura zbog povećanja cijena. U toku 2023. godine škola je imala hitne intervencije, odnosno sanaciju kvara u iznosu od 947 eura i sredstva su u planirana u I. izmjeni financijskog plana. Sveukupni planirani prihodi u I. izmjeni financijskog plana iznose 5.739 eura, a rashodi 5.794 eura.

1.3.Decentralizacija. Sredstva decentralizacije su sredstva koje osigura Krapinsko-zagorska županija, kao Osnivač škole za redovno poslovanje škole sukladno zakonskom standardu. U izvornom planu sredstva su planirana u iznosu od 26.120 eura, dok su I. izmjenom financijskog plana smanjena za 6% i iznose 24.428 euro, sukladno Odluci Osnivača Klasa: 602-06/23-01/28, Urbroj: 2140-02-23-1 od 30. ožujka 2023. godine. Za materijalne rashode škole planirano je ukupno 24.273 eura, od ukupnog iznosa, za naknade troškova zaposlenima, kao što su službena putovanja i stručna usavršavanja planirano je 1.015 euro, za uredski materijal, energiju i materijal za održavanje škole planirano je 19.647 eura, za usluge telefona, pošte, komunalne usluge, računalne usluge, usluge tekućeg i investicijskog održavanje, zdravstvene i ostale usluge planirano je 2.856 eura, za ostale nespomenute rashode poslovanja 755 eura. Sredstva za financijske rashode planirana su u iznosu od 155 eura.

2.1.Donacije. U tekućoj proračunskoj godini škola je ostvarila donaciju sportskog sitnog inventara od Županijskog školskog sportskog saveza Krapinsko-zagorske županije u iznosu od 80 eura. Slijedom toga sredstva u izvornom planu su planirana u iznosu od 2.040 eura prihoda 2.040 eura rashoda. I. izmjenom financijskog plana prihodi su planirani u iznosu od 4.835 eura, a rashodi u iznosu od 5.393 eura, razliku čini ostvareni višak iz prethodne godine u iznosu od 558 eura. Sredstva su ostvarene od u svrhu sportskih natjecanja kao škola domaćin i suorganizator u natjecanju na temelju Pravilnika o sportskim natjecanju prema kojem škola domaćin organizira prehranu za svakog učenika natjecatelja, također je ostvarila sredstva za nabavu garderobnih ormarića na temelju projekta „Funkcionalnim prostorom do prostora za jutarnje vježbanje prije početka nastave“ u iznosu od 1.327 eura. Škola se prijavila na projekt Sportski praznici i planira sredstva u iznosu od 1.600 eura u organizaciji ŽŠSS KZŽ te na projekt u organizaciji Hrvatskog kineziološkog saveza sa programom „Prije, za i poslije nastave“ i planira sredstva u iznosu od 800 eura.

3.1.Vlastiti prihodi. Škola ostvaruje vlastite prihode od prodaje starog papira i od najma školske sportske dvorane. U izvornom planu sredstava su planirani su prihodi u iznosu od 2.120 eura i rashodi od 4.770 eura zbog previđenog viška sredstava u iznosu od 2.650 eura. U I. izmjeni financijskog plana planirani su prihodi u iznosu od 2.630 eura i to 130 eura za prodaju starog papira te 2.500 eura za najam školske sportske dvorane. Rashodi su planirani u iznosu od 3.103 eura, a razliku čini višak sredstava iz prethodne godine u iznosu od 473 eura.

4.3.Posebne namjene. Namjenska su sredstva namijenjena za potrebe učenika te ostale namjene. Prema izvornom planu prihodi su planirani u iznosu od 21.700 eura, a rashodi u iznosu od 22.360 eura, dok razliku čini predviđeni višak sredstava u iznosu od 660 eura. U I. izmjeni financijskog plana prihodi su planirani u iznosu od 10.495 eura za prijevoz učenika na izlete i terenske nastave, osiguranje učenika, te za ostale namjene. Rashodi su u I. izmjeni financijskog plana planirani u iznosu od 811.921 eura, a razliku čini višak sredstava u iznosu od 1.465 eura za podmirenje rashoda poslovanja u 2023. godini. U odnosu na izvorni plan sredstva su smanjena za 62% jer od 01.siječnja 2023. godine Ministarstvo znanosti i obrazovanja, sukladno Odluci Vlade (NN 156/2022) financira troškove prehrane učenika u školi za drugo polugodište školske godine 2022./2023.

5.2.Pomoći-Ministarstvo znanosti i obrazovanja. Prema izvornom planu planirani su prihodi u iznosu od 464.530 eura i rashodi u iznosu od 464.730 eura, a razliku čini predviđeni višak u iznosu od 200 eura od sredstava za aktiv glazbene kulture. Prema I. izmjeni financijskog plana prihodi su planirani u iznosu od 532.564 eura, a rashodi u iznosu od 533.005 eura, razliku čini višak sredstava iz 2022. godine u iznosu od 441 eura za pokriće rashoda poslovanja u 2023. godini. Sredstva su povećana za obračun i isplate plaće za djelatnike sa 357.020 eura na 400.000 eura zbog povećanja osnovica za plaću i privremenih dodataka na plaću sukladno Odluci Vlade i sindikata, zbog financiranja troškova prehrane učenika, u iznosu od 16.000 eura, povećanje materijalnih prava zaposlenika odnosno povećanje sa 16.330 eura na 20.420 eura, škola je ostvarila sredstava u iznosu od 520 eura za troškove održavanja županijskih aktiva za glazbenu kulturu i njemački jezik. I. izmjenom financijskog plana Škola je prema Odluci Ministarstva rada, mirovinskog sustava, obitelji i socijalne politike, a u svrhu kriterija i načina dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština od 2. veljače 2023. godine, slijedom toga prema Odluci Osnivača Klasa: 602-06/23-01/23, Urbroj: 2140-02-10-2 od 17.svibnja 2023.godine, planirala prihode i rashode u iznosu od 184 eura za nabavu potrepština.

5.4.Jedinica lokalne samouprave- Općina Jesenje. Sredstva su u izvornom planu planirana u iznosu od 10.620 eura dok su u I. izmjeni plana planirana u iznosu od 6.000 eura sukladno uputama JLS-a. U toku 2023. godine škola je nabavila računalnu opremu u iznosu od 600 eura, garderobne ormariće za učenika u iznosu od 3.320, opremu za radionu škole 133 eura, za nabavu usisavača i ostalog inventara za potrebe škole u iznosu od 412 eura. Škola planira sredstva u iznosu od 460 eura za projekt „Hrvatska pliva“, te 1.075 eura za troškove pratitelja učenika na izlete te ostala stručna usavršavanja djelatnika.

7.1.Prihodi od prodaje nefinancijske imovine. Planirani prihodi u izvornom planu iznose 460 eura, a rashodi u iznosu od 590 eura, dok razliku čini predviđeni višak sredstava u iznosu od 130 eura. Prema I. izmjeni financijskog plana prihodi su ostali nepromijenjeni dok su rashodi planirani u iznosu od 771 eura zbog viška sredstava iz prethodne proračunske godine u iznosu od 311 eura za pokriće rashoda poslovanja u tekućoj proračunskoj godini.

Klasa: 400-02/22-01/01

Urbroj: 2140-63-05-23-14

U Gornjem Jesenju, 28. srpnja 2023.

Predsjednik školskog odbora

Danijel Mežnarić, mag.theol.